धमाके से पूरी बिल्डिंग ढही; एक हफ्ते में ऐसी दूसरी घटना
Tamil Nadu Kanchipuram Firecracker Factory Fire Video Update. Follow Tamil Nadu Kanchipuram Latest News, Headlines On Dainik Bhaskar (दैनिक भास्कर)
तमिलनाडु के कांचीपुरम में बुधवार को पटाखा फैक्ट्री में आग लगने से 8 लोगों की मौत हो गई, जबकि 17 लोग घायल हुए। घायलों को अस्पताल में भर्ती कराया गया है। दमकल की कई गाड़ियां आग पर काबू पाने की कोशिश में लगी हैं। हादसे के कारणों का अभी तक पता नहीं चल पाया है।
फैक्ट्री में 25 लोग काम कर रहे थे
कांचीपुरम कलेक्टर एम. आरती ने बताया कि फैक्ट्री में 25 लोग काम कर रहे थे। उधर, फायर एंड रेस्क्यू सर्विसेज के DGP आभास कुमार ने बताया कि धमाके से फैक्ट्री की पूरी बिल्डिंग ढह गई।फायर सर्विस की टीम और जिला पुलिस रेस्क्यू ऑपरेशन में जुटी है।
एक हफ्ते में दूसरी घटना
तमिलनाडु की पटाखा फैक्ट्री में आग से मौत की एक हफ्ते में यह दूसरी घटना है। इससे पहले राज्य के धर्मपुरी में गुरुवार को पटाखा फैक्ट्री में आग लगने से दो लोगों की मौत हो गई थी, एक व्यक्ति घायल हुआ था।
इस मामले में मुख्यमंत्री एमके स्टालिन ने मृतकों के परिवार को 3-3 लाख और सरकारी अस्पताल में इलाज करा रहे घायल को एक लाख रुपए मुआवजा देने की घोषणा की थी।
पटाखा फैक्ट्री में आग से जुड़ी ये खबर भी पढ़ें.. 
मेरठ पटाखा फैक्ट्री में आग के वक्त काम कर रही महिलाओं ने बयां किया खौफनाक मंजर
मेरठ के रोहटा क्षेत्र में पिछले महीने शाम पटाखा फैक्ट्री में लगी आग में एक जिंदगी झुलसकर खाक हो गई। फैक्ट्री में काम करने वाला कर्मचारी संजय हादसे में जान गवा बैठा। महिलाओं ने 10 फुट ऊंची दीवार कूदकर खुद को बचाया। जिंदगी तो बच गई मगर मौत का वो मंजर इन महिलाओं की आंखों में अभी भी कायम है। पूरी खबर पढ़ें...
झांसी में पटाखा फैक्टी में आग, पूरा गोदाम उड़ा:आधा घंटे हुए धमाकों से 3 गांव में दहशत
एक महीने पहले झांसी के प्रेमनगर थाना क्षेत्र के सैंयर गांव में एक पटाखा फैक्ट्री में आग लग गई थी। फैक्ट्री में इतना बारुद भरा था, कि आग लगने के बाद तेज धमाके के साथ पूरा गोदाम उड़ गया। धमाकों के दौरान पत्थर करीब 100 फीट दूर तक उछल रहे थे। करीब आधा घंटे तक हुए धमाकों से 3 गांव में दहशत का माहौल हो गया। पूरी खबर पढ़ें...